# Abuk Payiti Ayik

Abuk Payiti Ayik és una política sud-sudanesa. És membre de l'Assemblea Legislativa Nacional de Transició del país, representant del Moviment d'Alliberament Popular del Sudan i està al capdavant del Comitè de Gènere, Benestar Social, Joventut i Esports. Va participar en la promoció dels drets de les dones durant el procés de pau abans de la independència del Sudan del Sud.
Abans de la independència, Abuk Payiti va representar Malakal a l'Assemblea Legislativa del Sudan del Sud, una zona fronterera sudanesa que es disputava entre el nord i el sud. També va participar en el comitè de gènere de l'organisme. Va defensar les necessitats de les dones durant tot el procés de pau i durant la redacció de l'Acord de Pau Complet amb el govern del Sudan.
Payiti està afiliada al Moviment d'Alliberament Popular del Sudan i ha participat a la Comissió de Dones. Després de la independència, es va convertir en representant del comtat de Malakal a l'estat del Nil Superior a l'Assemblea Legislativa Nacional i va ser la presidenta del comitè de gènere, benestar social, joventut i esports. Com a defensora dels drets de les dones, Payiti també ha participat a l' Associació General de Dones del Sudan del Sud i a l'Apoderament de les dones sudaneses per a la pau, exercint de directora a la Taula de gènere d'aquesta última entitat. El Sudan Tribune la descriu com "una legisladora tranquil·la però conservadora".
Payiti està casada amb Peter Adwok Nyaba, polític que anteriorment havia exercit de ministre d'educació superior, ciència i tecnologia. Va ser arrestada el 2013 i retinguda al domicili, abans de fugir per exiliar-se a Nairobi. La seva filla Keni Peter Adwok Nyaba és diplomàtica del Sudan del Sud.

## Referències

* ↑ Simon, Scott. «Can Peace Between North And South In Sudan Last?» (en anglès). NPR, 18-04-2009. [Consulta: 5 gener 2021].
* ↑ McCrummen, Stephanie. «Southern Sudan finds civil war has strong roots» (en anglès). Sarasota Herald-Tribune, 26-04-2009. [Consulta: 5 gener 2021].
* ↑ Hope, pain & patience : the lives of women in south Sudan. Auckland Park, South Africa: Jacana Media, 2011. ISBN 978-1-920196-36-3. OCLC 749335172.
* ↑ Ali, Nada Mustafa. «Endangering peace by ignoring women». Forced Migration Review, 2005. Arxivat de l'original el 2015-09-28. [Consulta: 5 gener 2021].
* ↑ «Towards Achieving the MDGs in Sudan: Centrality of Women's Leadership and Gender Equality». Government of Norway, 2005.
* ↑ Soma, Esther. Our Search for Peace: Women in South Sudan's National Peace Processes, 2005–2018. UN Women, 2020.
* 1 2 «Transitional Legislative Assembly of Southern Sudan». Gurtong, 20-11-2020. Arxivat de l'original el 2020-02-17. [Consulta: 5 gener 2021].
* ↑ , 05-05-2010.
* ↑ «Upper Nile Peace Conference [draft report]». Sudan Open Archive, 30-06-2003. [Consulta: 5 gener 2021].
* ↑ «Parliament rejects debate on budget over unpaid salaries» (en anglès). Radio Tamazuj, 21-06-2019. [Consulta: 5 gener 2021].
* ↑ Vuni, Isaac. «S. Sudan women's association elects leader». Sudan Tribune, 31-05-2009. Arxivat de l'original el 2009-06-25. [Consulta: 5 gener 2021].
* ↑ Elamin Ahmed, Mawahib Mohamed York University, 01-12-2014.
* ↑ Verwijk, Margret. Is peace not for everyone? narratives on a struggle for peace, equality and development in Sudan, 2012. ISBN 978-94-6169-220-7. OCLC 934961111.
* ↑ «Kiir instructed justice minister designate to approve $600m for land acquisition». , 12-08-2013 [Consulta: 21 març 2003].
* ↑ Warner, Gregory. «How I Almost Got Arrested With A South Sudanese Ex-Minister» (en anglès). NPR, 06-01-2014. [Consulta: 5 gener 2021].
* ↑ Warner, Gregory. «South Sudan's Unrest Turns Politicians To Rebels, Tents To Homes» (en anglès). Aspen Public Radio, 05-05-2014. [Consulta: 5 gener 2021].
* ↑ , 12-08-2013.
* ↑ Nyaba, Peter Adwok. South Sudan: Elites, Ethnicity, Endless Wars and the Stunted State. Dar es Salaam, Tanzania: Mkuki na Nyota, 2019. ISBN 9987-08-387-0. OCLC 1102327254.
* ↑ Achayo, Hellen. «Diplomat dies in Belgium» (en anglès). Eye Radio, 08-04-2016. [Consulta: 5 gener 2021].